CELEX: 32005R0558
Language: el
Date: 2005-04-12 00:00:00
Title: Κανονισμός (ΕΚ) αριθ. 558/2005 της Επιτροπής, της 12ης Απριλίου 2005, για τροποποίηση των κανονισμών (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή και (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων

13.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 94/22
            
         
      ΚΑΝΟΝΙΣΜΌΣ (ΕΚ) αριθ. 558/2005 ΤΗΣ ΕΠΙΤΡΟΠΉΣ
   
   της 12ης Απριλίου 2005
   για τροποποίηση των κανονισμών (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή και (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 31 παράγραφος 14,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΟΚ) αριθ. 3846/87 της Επιτροπής (2) καθορίζεται, με βάση τη συνδυασμένη ονοματολογία, μια ονοματολογία των γεωργικών προϊόντων για τις επιστροφές κατά την εξαγωγή.
            
         
               (2)
            
            
               Η ονοματολογία επιστροφών ορίζει ότι τα τυριά είναι επιλέξιμα για επιστροφές κατά την εξαγωγή εφόσον πληρούν ορισμένες ελάχιστες απαιτήσεις όσον αφορά την ξηρά ουσία γάλακτος και τα λιπαρά γάλακτος. Ένας τύπος τυριού που παράγεται σε μερικά νέα κράτη μέλη ενδεχομένως να πληροί τις εν λόγω αναγκαίες απαιτήσεις αλλά να μη τυγχάνει επιστροφών στο μέτρο που δεν καλύπτεται από το ισχύον σύστημα κατάταξης της ονοματολογίας των επιστροφών κατά την εξαγωγή. Δεδομένης της σημασίας του τυριού αυτού για τη βιομηχανία γαλακτοκομικών, όπως και για τους ενδιαφερόμενους εμπόρους και παραγωγούς γάλακτος, είναι σκόπιμο να προστεθεί ένας κωδικός προϊόντος σε μια θέση «άλλα τυριά», ώστε να μπορεί να γίνεται κατάταξη του τυριού αυτού σύμφωνα με την ονοματολογία των επιστροφών κατά την εξαγωγή.
            
         
               (3)
            
            
               Οι ποσότητες για τις οποίες ζητούνται άδειες εξαγωγών στην κατηγορία προϊόντος «τυριά» υπερβαίνουν συνεχώς το επίπεδο των ορίων εξαγωγών που έχει επιβληθεί στην Κοινότητα στο πλαίσιο της συμφωνίας για τη Γεωργία στη συνέχεια των πολυμερών εμπορικών διαπραγματεύσεων του Γύρου Ουρουγουάης. Οι επιπλέον άδειες εξαγωγών που θα ισχύσουν βάσει της υπό δημιουργία θέσης θα αυξήσουν περαιτέρω την πίεση στην κατηγορία αυτή.
            
         
               (4)
            
            
               Ο κανονισμός (ΕΚ) αριθ. 174/1999 της Επιτροπής (3) προβλέπει στο άρθρο 3 ότι δε χορηγείται καμία επιστροφή κατά την εξαγωγή τυριού του οποίου η τιμή ελεύθερο στα σύνορα, πριν από την εφαρμογή της επιστροφής στο κράτος μέλος εξαγωγής, είναι μικρότερη από 230 ευρώ ανά 100 χιλιόγραμμα. Για το τυρί που υπάγεται στον κωδικό 0406 90 33 9919 της ονοματολογίας των επιστροφών προβλέπεται εξαίρεση από την εφαρμογή της διατάξεως αυτής. Υπό τις συνθήκες αυτές, και δεδομένου του υψηλού επιπέδου της ζήτησης για άδειες εξαγωγής των τυριών αυτών, κρίνεται ενδεδειγμένη η εφαρμογή της διατάξεως αυτής σε όλα τα τυριά, χωρίς εξαίρεση.
            
         
               (5)
            
            
               Στην υποσημείωση 10 του τομέα 9 του παραρτήματος Ι του κανονισμού (ΕΟΚ) αριθ. 3846/87, που εφαρμόζεται στα τυριά που είναι ανακατεργασμένα, τριμμένα ή σε σκόνη, αναφέρει ότι οι προστεθείσες μη γαλακτικές ουσίες δεν πρέπει να λαμβάνονται υπόψη στον υπολογισμό του ποσού της επιστροφής. Είναι ενδεδειγμένο να επεκταθεί η ισχύς της διατάξεως αυτής σε όλα τα τυριά και να υπάρξει καλύτερη περιγραφή των εν λόγω μη γαλακτικών ουσιών. Ενδέχεται να μην είναι δυνατόν για τον εξαγωγέα, και ακόμη περισσότερο δύσκολο για τις αρμόδιες αρχές, να προσδιορίζουν το βάρος των εν λόγω ουσιών. Κρίνεται συνεπώς σκόπιμη η μείωση της επιστροφής κατά ένα κατ’ αποκοπή ποσό.
            
         
               (6)
            
            
               Η επιστροφή χορηγείται βάσει του καθαρού βάρους των τυριών. Μπορεί να υπάρχει κάποια σύγχυση, στις περιπτώσεις που ορισμένα τυριά περιβάλλονται από επικάλυψη παραφίνης, στάχτης ή κεριού ή είναι μέσα σε πλαστικό περιτύλιγμα. Είναι σκόπιμο να προβλεφθεί ότι, για τους σκοπούς υπολογισμού της επιστροφής, μια τέτοια συσκευασία δεν αποτελεί μέρος του καθαρού βάρους του προϊόντος. Ενδεχομένως να μην είναι δυνατό για τον εξαγωγέα και για τις αρμόδιες αρχές, όσον αφορά το πλαστικό περιτύλιγμα, την επικάλυψη παραφίνης και τη στάχτη, να προσδιορίσουν το βάρος των υλικών αυτών. Είναι συνεπώς ενδεδειγμένη η μείωση της επιστροφής κατά ένα κατ’ αποκοπή ποσό.
            
         
               (7)
            
            
               Οι κανονισμοί (ΕΟΚ) αριθ. 3846/87 και (ΕΚ) αριθ. 174/1999 πρέπει να τροποποιηθούν ανάλογα.
            
         
               (8)
            
            
               Τα προβλεπόμενα από τον παρόντα κανονισμό μέτρα είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΟΚ) αριθ. 3846/87 τροποποιείται σύμφωνα με το παράρτημα του παρόντος κανονισμού.
   Άρθρο 2
   Στο άρθρο 3 του κανονισμού (ΕΚ) αριθ. 174/1999 απαλείφεται η τέταρτη παράγραφος.
   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός εφαρμόζεται στις άδειες εξαγωγών για τις οποίες κατατίθεται αίτηση από τις 27 Μαΐου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Απριλίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 48· κανονισμός όπως τροποποιήθηκε τελευταία από τον κανονισμό (ΕΚ) αριθ. 186/2004 της Επιτροπής (ΕΕ L 29 της 3.2.2004, σ. 6).
   
      (2)  ΕΕ L 366 της 24.12.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2199/2004 (ΕΕ L 380 της 24.12.2004, σ. 1).
   
      (3)  ΕΕ L 20 της 27.1.1999, σ. 8· κανονισμός όπως τροποποιήθηκε τελευταία από τον κανονισμό (ΕΚ) αριθ. 2250/2004 (ΕΕ L 381 της 28.12.2004, σ. 25).
   
      ΠΑΡΑΡΤΗΜΑ
      Ο τομέας 9 του παραρτήματος Ι του κανονισμού (ΕΟΚ) αριθ. 3846/87 τροποποιείται ως εξής:
      
                  1)
               
               
                  Η περιγραφή του κωδικού ΣΟ «ex 0406» αντικαθίσταται από την εξής: «Τυριά και πηγμένο γάλα για τυρί (7) (10):»
               
            
                  2)
               
               
                  Η περιγραφή του κωδικού ΣΟ «ex 0406 20» αντικαθίσταται από την εξής: «— Τυριά τριμμένα ή σε σκόνη, κάθε τύπου:»
               
            
                  3)
               
               
                  Η περιγραφή του κωδικού ΣΟ «ex 0406 30» αντικαθίσταται από την εξής: «— Τυριά ανακατεργασμένα, αλλά από τα τριμμένα ή σε σκόνη:»
               
            
                  4)
               
               
                  Η σχετική με τον κωδικό ΣΟ «ex 0406 90 88» πληροφορία αντικαθίσταται από την εξής:
                  
                              Κωδικός ΣΟ
                           
                           
                              Περιγραφή εμπορευμάτων
                           
                           
                              Συμπληρωματικές απαιτήσεις για τη χρησιμοποίηση του κωδικού προϊόντος
                           
                           
                              Κωδικός προϊόντος
                           
                        
                              Μέγιστη περιεκτικότητα σε νερό κατά βάρος του προϊόντος
                              (%)
                           
                           
                              Ελάχιστη περιεκτικότητα σε λιπαρές ουσίες επί της ξηράς ουσίας
                              (%)
                           
                        
                              «ex 0406 90 88
                           
                           
                              – – – – – – – – Ανώτερης του 62 % άλλα ίσης ή κατώτερης του 72 %:
                           
                           
                               
                           
                           
                               
                           
                           
                               
                           
                        
                              – – – – – – – – – τυριά που παράγονται από ορό γάλακτος
                           
                           
                               
                           
                           
                               
                           
                           
                              0406 90 88 9100
                           
                        
                              – – – – – – – – – Άλλα:
                           
                           
                               
                           
                           
                               
                           
                           
                               
                           
                        
                              – – – – – – – – – – Περιεκτικότητας σε λιπαρές ουσίες κατά βάρος ξηράς ουσίας:
                           
                           
                               
                           
                           
                               
                           
                           
                               
                           
                        
                              – – – – – – – – – – – Ίσης ή ανώτερης του 10 % αλλά κατώτερης του 19 %
                           
                           
                              60
                           
                           
                              10
                           
                           
                              0406 90 88 9300
                           
                        
                              – – – – – – – – – – – 40 % και άνω:
                           
                           
                               
                           
                           
                               
                           
                           
                               
                           
                        
                              – – – – – – – – – – – – Akawi
                           
                           
                              55
                           
                           
                              40
                           
                           
                              0406 90 88 9500»
                           
                        
            
                  5)
               
               
                  Η υποσημείωση 7 αντικαθίσταται από το ακόλουθο κείμενο:
                  
                              «(7)
                           
                           
                              
                                          α)
                                       
                                       
                                          Η επιστροφή για τυριά που παρουσιάζονται σε άμεση συσκευασία, η οποία περιέχει επίσης συντηρητικό υγρό, ιδίως άλμη, χορηγείται επί του καθαρού βάρους μετά από αφαίρεση του βάρους του υγρού αυτού.
                                       
                                    
                                          β)
                                       
                                       
                                          Το φύλλο πλαστικού, η παραφίνη, η στάχτη και το κερί που χρησιμοποιούνται ως συσκευασία δε θεωρούνται ως μέρος του καθαρού βάρους του προϊόντος, για τους σκοπούς της επιστροφής.
                                       
                                    
                                          γ)
                                       
                                       
                                          Στις περιπτώσεις που το τυρί παρουσιάζεται σε πλαστικό περιτύλιγμα, και όπου στο δηλούμενο καθαρό βάρος περιλαμβάνεται το βάρος του πλαστικού φύλλου, το ποσό της επιστροφής μειώνεται κατά 0,5 %.
                                          Κατά τη διεκπεραίωση των τελωνειακών διατυπώσεων, ο αιτών υποχρεούται να αναφέρει ότι το τυρί είναι συσκευασμένο σε φύλλο πλαστικού και κατά πόσο στο δηλούμενο καθαρό βάρος περιλαμβάνεται το βάρος του φύλλου πλαστικού.
                                       
                                    
                                          δ)
                                       
                                       
                                          Στις περιπτώσεις που το τυρί περιβάλλεται από παραφίνη ή στάχτη, και στις οποίες το δηλούμενο καθαρό βάρος περιλαμβάνει το βάρος της παραφίνης ή της στάχτης, το ποσόν της επιστροφής μειώνεται κατά 2 %.
                                          Κατά τη διεκπεραίωση των τελωνειακών διατυπώσεων, ο αιτών οφείλει να αναφέρει ότι το τυρί είναι συσκευασμένο σε παραφίνη ή σε στάχτη, και κατά πόσον το δηλούμενο καθαρό βάρος περιλαμβάνει το βάρος της στάχτης ή της παραφίνης.
                                       
                                    
                                          ε)
                                       
                                       
                                          Στις περιπτώσεις που το τυρί παρουσιάζεται με επικάλυψη κεριού, κατά τη διεκπεραίωση των τελωνειακών διατυπώσεων, ο αιτών οφείλει να αναφέρει στη διασάφηση το καθαρό βάρος του τυριού, στο οποίο δε συμπεριλαμβάνεται το βάρος του κεριού».
                                       
                                    
                        
            
                  6)
               
               
                  Η υποσημείωση 10 αντικαθίσταται από την εξής:
                  
                              «(10)
                           
                           
                              
                                          α)
                                       
                                       
                                          Όταν στο προϊόν έχουν προστεθεί μη γαλακτικές ουσίες, πέραν των μπαχαρικών και των αρωματικών φυτών, όπως ιδίως χοιρομέρι, ξηροί καρποί, γαρίδες, σολομός, ελιές, σταφίδες, το ποσό της επιστροφής μειώνεται κατά 10 %.
                                          Κατά τη διεκπεραίωση των τελωνειακών διαδικασιών, ο αιτών οφείλει να αναφέρει στη διασάφηση που προβλέπεται γι' αυτό το σκοπό το γεγονός ότι έχουν προστεθεί τέτοιες μη γαλακτικές ουσίες.
                                       
                                    
                                          β)
                                       
                                       
                                          Στις περιπτώσεις που το προϊόν περιέχει αρωματικά φυτά ή μπαχαρικά, όπως ιδίως μουστάρδα, βασιλικό, σκόρδο, ρίγανη, το ποσό της επιστροφής μειώνεται κατά 1 %.
                                          Κατά τη διεκπεραίωση των τελωνειακών διατυπώσεων, ο αιτών οφείλει να αναφέρει ότι η διασάφηση που προβλέπεται για αυτό το σκοπό, το γεγονός ότι έχουν προστεθεί αρωματικά φυτά ή μπαχαρικά.
                                       
                                    
                                          γ)
                                       
                                       
                                          Όταν στο προϊόν έχουν προστεθεί καζεΐνη ή/και καζεϊνικά άλατα ή/και ορός γάλακτος ή/και παράγωγα ορού γάλακτος ή/και λακτόζη ή/και το διήθημα ή/και προϊόντα που υπάγονται στον κωδικό ΣΟ 3504, η προστεθείσα καζεΐνη ή/και καζεϊνικά άλατα ή/και ορός γάλακτος ή/και παράγωγα ορού γάλακτος (με εξαίρεση το βούτυρο από ορό γάλακτος που υπάγεται στον κωδικό ΣΟ 0405 10 50) ή/και λακτόζη ή/και το διήθημα ή/και προϊόντα του κωδικού ΣΟ 3504 δε λαμβάνονται υπόψη στον υπολογισμό του ποσού της επιστροφής.
                                          Κατά τη διεκπεραίωση των τελωνειακών διατυπώσεων ο αιτών οφείλει να αναφέρει στη διασάφηση που προβλέπεται για αυτό το σκοπό κατά πόσον έχουν ή όχι προστεθεί οι γαλακτικές ουσίες ή/και καζεΐνη ή/και καζεϊνικά άλατα ή/και ορός γάλακτος ή/και παράγωγα ορού γάλακτος ή/και λακτόζη ή/και το διήθημα ή/και προϊόντα του κωδικού ΣΟ 3504 και εφόσον συμβαίνει αυτό, να αναφέρει τη μέγιστη περιεκτικότητα κατά βάρος της καζεΐνης ή/και των καζεϊνικών αλάτων ή/και του ορού γάλακτος ή/και των παράγωγων ορού γάλακτος (προσδιορίζοντας κατά περίπτωση την περιεκτικότητα σε βούτυρο από ορό γάλακτος) ή/και λακτόζης ή/και του διηθήματος ή/και προϊόντων του κωδικού ΣΟ 3504, τα οποία έχουν προστεθεί ανά 100 χιλιόγραμμα του τελικού προϊόντος.
                                       
                                    
                                          δ)
                                       
                                       
                                          Τα ανωτέρω προϊόντα δυνατό να περιέχουν προστεθείσες ποσότητες μη γαλακτικών ουσιών που είναι απαραίτητες για την παραγωγή ή τη διατήρησή τους, όπως αλάτι, πυτιά, ή μούχλα».